CELEX: 62019TN0181
Language: lt
Date: 2019-03-27 00:00:00
Title: Byla T-181/19: 2019 m. kovo 27 d. pareikštas ieškinys byloje Dickmanns/EUIPO

17.6.2019   
            
            
               LT
            
            
               Europos Sąjungos oficialusis leidinys
            
            
               C 206/47
            
         
      2019 m. kovo 27 d. pareikštas ieškinys byloje Dickmanns/EUIPO
      (Byla T-181/19)
      (2019/C 206/50)
      Proceso kalba: vokiečių
      
         Šalys
      
      
         Ieškovė: Sigrid Dickmanns (Gran Alacant, Ispanija), atstovaujama advokato H. Tettenborn
      
         Atsakovė: Europos Sąjungos intelektinės nuosavybės tarnyba (EUIPO)
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti EUIPO sprendimus, apie kuriuos ieškovei pranešta 2018 m. birželio 4 d. rašte ir kuriais netenkinami ieškovės 2018 m. sausio 25 d. rašte nurodyti prašymai
                  
                              i.
                           
                           
                              dėl ieškovės darbo sutarties 5 straipsnyje esančios sąlygos dėl sutarties nutraukimo panaikinimo, dėl jos sutarties perkvalifikavimo į neterminuotą sutartį pagal kitų Europos Bendrijų tarnautojų įdarbinimo sąlygų (toliau — Įdarbinimo sąlygos) 2 straipsnio f punktą, jei reikia, dėl 2017 m. gruodžio 14 d. sprendimo atšaukimo ir
                           
                        
                              ii.
                           
                           
                              dėl antro jos sutarties pratęsimo pagal Įdarbinimo sąlygų 2 straipsnio f punktą po 2018 m. birželio 30 d. (arba po 2018 m. rugsėjo 30 d., iki kada buvo nukelta sutarties pabaiga dėl ieškovės ligos) ar bent jau leidimo ieškovei dalyvauti procedūroje dėl antrojo laikinųjų tarnautojų, kurių sutartys baigiasi 2018 m., sutarčių pratęsimo taikant Įdarbinimo sąlygų 2 straipsnio f punktą ir laikantis 2016 m. sausio 28 d. Laikinų tarnautojų darbo sutarčių pratęsimo gairių (toliau — gairės);
                           
                        
            
                  —
               
               
                  priteisti iš EUIPO protingą teismo nuožiūra nustatyto dydžio kompensaciją už minėtame reikalavime nurodytu EUIPO sprendimu ieškovei padarytą moralinę ir nematerialią žalą ir
               
            
                  —
               
               
                  priteisti iš EUIPO bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi toliau nurodytais pagrindais.
      
                  1.
               
               
                  Akivaizdi vertinimo klaida, nepasinaudojimas diskrecija, nediskriminavimo, ir vienodo požiūrio ir nešališkumo principų pažeidimas.
               
            
                  2.
               
               
                  Sutarties nutraukimo sąlygos neteisėtumas dėl gairių pažeidimo, gero administravimo principo, nediskriminavimo, vienodo požiūrio principų ir principo, jog laikino tarnautojo darbo sutartis pagal Įdarbinimo sąlygų 2 straipsnio a punktą arba 2 straipsnio f punktą nutraukiama esant pagrindui („iusta causa“), pažeidimo ir Europos Sąjungos pagrindinių teisių chartijos (toliau — Chartija) 30 straipsnio, Tarybos direktyvos 1999/70/EB (1), Pagrindų susitarimo (ypač 1 straipsnio b punkto ir 5 straipsnio 1 dalies) ir TDO konvencijos Nr. 158 dėl atleidimo iš darbo 4 straipsnio pažeidimas.
               
            
                  3.
               
               
                  Gairių pažeidimas, kuris yra ir esminių procedūrinių reikalavimų nesilaikymas, nediskriminavimo ir vienodo požiūrio, gero administravimo ir gero finansų valdymo principų, teisės būti išklausytam priimant nepalankų sprendimą (Europos Sąjungos pagrindinių teisių chartijos 41 straipsnio 2 dalies a punktas), atsakovės rūpestingumo pareigos, pareigos atsižvelgti į teisėtus ieškovės interesus pažeidimas, akivaizdi vertinimo klaida, padaryta lyginant ieškovės interesus su institucijos interesais, nešališkumo principo pažeidimas.
               
            
                  4.
               
               
                  Dėl Įdarbinimo sąlygų 8 straipsnio 1 dalies antro ir trečio sakinių ir draudimo paeiliui sudaryti kelias terminuotas darbo sutartis pažeidimo ieškovės sutartis galioja neterminuotai be sutarties nutraukimo sąlygos.
               
            
                  5.
               
               
                  Neteisėtas sutarties nutraukimo sąlygos palikimas galioti sudarant grąžinimo į darbą protokolą, teisėtų ieškovės lūkesčių ir interesų bei rūpestingumo pareigos pažeidimas taikius šią sąlygą.
               
            
                  6.
               
               
                  Ieškovės teisėtų lūkesčių, institucijos pareigos ja rūpintis pažeidimas, neatsižvelgimas į jos teisėtus interesus, atsisakius pratęsti darbo sutartį, ir akivaizdi vertinimo klaida vertinant institucijos interesus.
               
            
         (1)  1999 m. birželio 28 d. Tarybos direktyva 1999/70/EB dėl Europos profesinių sąjungų konfederacijos (ETUC), Europos pramonės ir darbdavių konfederacijų sąjungos (UNICE) ir Europos įmonių, kuriose dalyvauja valstybė, centro (CEEP) bendrojo susitarimo dėl darbo pagal terminuotas sutartis (OL L 175, 1999 7 10, p. 43; 2004 m. specialusis leidimas lietuvių k., 5 sk., 3 t., p. 368).